Mitjançant el Reial decret 1913/1997, de 19 de desembre, es van configurar els ensenyaments conduents a l'obtenció de titulacions de tècnics esportius, i es van aprovar les directrius generals dels títols i dels corresponents ensenyaments mínims.
Mitjançant el Decret 169/2002, d'11 de juny, es va establir l'ordenació general dels ensenyaments de règim especial que condueixen a les titulacions oficials de tècnic/a d'esport i tècnic/a superior d'esport.
Els ensenyaments de tècnic/a superior d'esport s'organitzen en un sol nivell.
Aquest nivell s'estructura en quatre blocs: bloc comú, bloc específic, bloc complementari i bloc de formació pràctica, i en un projecte final.
Els tres primers blocs s'organitzen en diversos crèdits i el bloc de formació pràctica i el projecte conformen, respectivament, una unitat.
Atès que cal crear els preus públics per la matriculació a aquests ensenyaments, aplicables als centres de titularitat del Departament d'Educació, i determinar-ne l'import tenint en compte la diversitat de modalitats esportives, d'acord amb l'article 22 i següents de la Llei 15/1997, de 24 de desembre, de taxes i preus públics de la Generalitat de Catalunya, i a proposta de la Direcció General d'Ensenyaments Professionals, Artístics i Especialitzats,
Es creen els preus públics per la matriculació als ensenyaments de règim especial de grau superior que condueixen a les titulacions oficials de tècnic/a superior d'esport, que tot seguit s'indiquen:
a) Cada 10 hores, o fracció, de durada dels crèdits del bloc comú del grau superior de totes les especialitats de tècnic/a superior d'esport.
b) Cada 10 hores, o fracció, de durada dels crèdits del bloc complementari del grau superior de totes les especialitats de tècnic/a superior d'esport.
c) Bloc de formació pràctica del grau superior de tècnic/a superior d'esport, de totes les especialitats esportives.
d) Projecte final del grau superior de tècnic/a superior d'esport, de totes les especialitats esportives.
e) Cada 10 hores, o fracció, de durada dels crèdits del bloc específic del grau superior de tècnic/a superior d'esport en futbol.
f) Cada 10 hores, o fracció, de durada dels crèdits del bloc específic del grau superior de tècnic/a superior d'esport en futbol sala.
Es fixen els preus públics, per al curs 2006-2007, en els imports següents:
a) Cada 10 hores, o fracció, de durada dels crèdits del bloc comú del grau superior de totes les especialitats de tècnic/a superior d'esport: 11,50 euros.
b) Cada 10 hores, o fracció, de durada dels crèdits del bloc complementari del grau superior de totes les especialitats de tècnic/a superior d'esport: 11,00 euros.
c) Bloc de formació pràctica del grau superior de tècnic/a superior d'esport, de totes les especialitats esportives: 70,00 euros.
d) Projecte final del grau superior de tècnic/a superior d'esport, de totes les especialitats esportives: 50,00 euros.
e) Cada 10 hores, o fracció, de durada dels crèdits del bloc específic del grau superior de tècnic/a superior d'esport en futbol: 12,00 euros.
f) Cada 10 hores, o fracció, de durada dels crèdits del bloc específic del grau superior de tècnic/a superior d'esport en futbol sala: 11,00 euros.
A l'alumnat que es matriculi en aquests ensenyaments se li aplicaran les següents exempcions i bonificacions:
L'exempció del preu públic per a les persones que tinguin reconegut oficialment un grau de minusvalidesa igual o superior al 33%, sempre que es matriculin per primera vegada.
L'exempció del preu públic per a les persones membres de família nombrosa classificada en la categoria especial, i una bonificació del 50% per a les persones membres de família nombrosa classificada en la categoria general.
L'exempció del preu públic per a les víctimes d'actes terroristes, així com per als seus cònjuges i els seus fills i filles.
D'acord amb el que disposa l'article 2.b) de la Llei 4/1988, de 28 de març, reguladora de l'autonomia de gestió econòmica dels centres docents públics no universitaris de la Generalitat de Catalunya, els ingressos obtinguts d'acord amb aquesta Ordre, s'ingressaran en el compte corrent del centre educatiu i seran gestionats pel centre pels procediments que preveu la Llei 4/1988 esmentada, i la normativa que la desplega.
Barcelona, 22 de febrer de 2007